*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*207. számú előterjesztés*

Bátaszék Város Önkormányzat Képviselő-testületének 2023. november 22-én

15 órakor megtartandó ülésére

Döntés Bátaszék Város Településrendezési Eszközeinek 2. számú módosítása során Települési Környezeti Értékelés készítéséről

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** dr. Firle-Paksi Anna aljegyző**Tárgyalja:**PG Bizottság: 2023.11.21.KOIS Bizottság: 2023.11.20.Szociális Bizottság: 2023.11.21. |

***Tisztelt Képviselő-testület!***

A Képviselő-testület a 107/2023. (IV. 26.) KT. határozatában döntött Bátaszék Város Településrendezési Eszközeinek 2. számú módosításáról (a továbbiakban: Tervmódosítás), melynek véleményezési folyamatát *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet (a továbbiakban: új R.) előírásainak megfelelően általános egyeztetési eljárás keretében folytat le.

A Tervmódosításról szóló KT határozatot a tisztelt Képviselő-testület a 140/2023. (V. 24.), 165/2023. (VIII. 02.) és 212/2023. (IX. 21.) KT határozataival módosította.

A Településrendezési Eszközök módosítására a következő pontokban kerül sor:

* 1. a Bátaszék belterületi 46/21 és 46/25 hrsz-ú (V-2) földrészletek kertvárosias lakóterületbe sorolása, a velük közvetlenül szomszédos földrészletek telekegyesítése céljából,
	2. a Bátaszék belterületi 1973/113 hrsz-ú (KÖu-5) földrészlet kereskedelmi, szolgáltató gazdasági területbe sorolása, a vele északnyugati irányból szomszédos földrészletek telekegyesítése céljából,
	3. a Bátaszék belterületi 61/10 hrsz-ú (V-1 és Gip-2) földrészlet ~25 m2, és a 61/27 hrsz-ú (V-1) földrészlet ~220 m2 alapterületű részeinek ipari gazdasági területbe sorolása, a két földrészlet telekhatár-rendezése céljából,
	4. a Bátaszék belterületi 748, 749/1, 767/4 és 767/2 hrsz-ú földrészletek intézményi területbe sorolása az érintett földrészletek telekegyesítése, és azon kereskedelmi létesítmény építése céljából, továbbá a 744/20, 749/2 és 750 hrsz-ú földrészleteket érintő beültetési kötelezettséggel érintett terület módosítása, kereskedelmi egység parkolóhelyeinek kialakítása céljából (módosítva a 140/2023. (V. 24.) és 212/2023. (IX. 21.) önkormányzati határozatokkal),
	5. a Bátaszék belterületi 261/46 hrsz-ú (V1) földrészlet, a rajta található árok partéleitől számított 3-3 m-es távolságon túl eső részeinek kertvárosias lakóterületbe sorolása, a velük közvetlenül szomszédos földrészletek telekhatár-rendezése céljából,
	6. a 165/2023. (VIII. 2.) önkormányzati határozattal törölt módosítási pont,
	7. a Bátaszék belterületi 716/98 hrsz-ú (KÖu-5) földrészlet kertvárosias lakóterületbe és vízgazdálkodási területbe sorolása a tényleges területfelhasználásnak megfelelően, valamint a vele nyugatról közvetlenül szomszédos földrészletek telekhatár-rendezése céljából,
	8. a város arra egy alkalmas részén - *amennyiben az a módosítás alá vont területekhez kapcsolódóan nem megoldható* - zöldterület vagy védelmi célú erdő kijelölése Magyarország és egyes kiemelt térségeinek területrendezési tervéről szóló 2018. évi CXXXIX. törvény 12. § (3) bekezdés előírásainak való megfelelés céljából,
	9. a HÉSz-ben lévő fogalom-meghatározások pontosítása, esetleges elírások, vagy hibás sorszámozás javítása a jogszabályszerkesztésről szóló 61/2009. (XII. 14.) IRM rendelet előírásainak megfelelően.

A Tervmódosítás várható környezeti hatásai jelentőségének eldöntésére irányuló eljárás lefolytatásához Pap Zsuzsa (a továbbiakban: Tervező) elkészítette az *„Bátaszék város településrendezési eszközeinek 2. számú módosítása - Dokumentáció környezeti vizsgálat szükségességének eldöntéséhez”* megnevezésű Tervdokumentációt.

A Tervdokumentáció alapján a Polgármester kikérte a környezet védelméért felelős közigazgatási szervek (a továbbiakban: Szervek) véleményét a Települési Környezeti Értékelés elkészítésének szükségességéről.

A Szervek egybehangzó véleménye szerint, a Tervmódosításhoz nem szükséges Települési Környezeti Értékelést készíteni, azaz a környezeti vizsgálat lefolytatása nem szükséges.

Kérem a Tisztelt Képviselő-testületet a Települési Környezeti Értékelés készítésével kapcsolatos előterjesztés megvitatására és a szükséges döntés meghozatalára!

Mellékletek: A Szervek véleményei

**H a t á r o z a t i j a v a s l a t :**

**Bátaszék Város Településrendezési Eszközeinek 2. számú módosítása során Települési Környezeti Értékelés készítésére**

Bátaszék Város Önkormányzatának Képviselő-testülete

1. Bátaszék Város Településrendezési Eszközeinek 2. számú módosításával (a továbbiakban: Tervmódosítás) kapcsolatban a Települési Környezeti Értékelés eseti eldöntésére irányuló eljárás során a környezet védelméért felelős államigazgatási szervek (a továbbiakban: Szervek) jelen határozat 1. melléklete szerint összegzett véleményeit megismerte, az abban foglaltakkal egyetért.
2. A Képviselő-testület a Szervek véleményét elfogadva dönt arról, hogy a Tervmódosításhoz nem készíttet Települési Környezeti Értékelést.
3. A Képviselő-testület felkéri a polgármestert, hogy a Tervmódosítás véleményezési szakaszának kezdeményezésével egyidejűleg jelen döntést is töltse fel az E-TÉR egyeztető felületre.

*Határidő:* 2023. december 15.

*Felelős:* Dr. Bozsolik Róbert polgármester

 *(döntés feltöltéséért)*

*Határozatról értesül:* Bátaszéki KÖH városüz. iroda

 Bátaszéki KÖH pénzügyi iroda

 irattár

1. *melléklet a .../2023. (... ...) önkormányzati határozathoz*

**TELEPÜLÉSI KÖRNYEZETI ÉRTÉKELÉS**

**ESETI ELDÖNTÉSÉNEK ÖSSZEGZÉSE**

Bátaszék Város Településrendezési Eszközeinek 2. számú módosítása során a várható környezeti hatások jelentőségének eldöntésére irányuló eljárás *az egyes tervek, illetve programok környezeti vizsgálatáról* szóló 2/2005. (I. 11.) Korm. rendelet (a továbbiakban: SKVr.) 1. § (3) bekezdés alapján

**Előzmények:**

Bátaszék Város Önkormányzatának Képviselő-testülete *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet (a továbbiakban: új R.) 17. § (1) bekezdés b) pont előírása alapján a 107/2023. (IV. 26.) KT. határozatában döntött Bátaszék Város Településrendezési Eszközeinek 2. számú módosításáról (a továbbiakban: Tervmódosítás).

A Tervmódosításról szóló KT. határozatot a Képviselő-testület a 140/2023. (V. 24.), 165/2023. (VIII. 02.) és 212/2023. (IX. 21.) KT. határozataival módosította

**A környezet védelméért felelős szervek véleményei és az azokra adott közös önkormányzati-tervezői válaszok**

az SKVr. 3. melléklete szerint:

1. **környezetvédelemre kiterjedően**

**Tolna Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály** - TOG/82/00970-4/2023.

*Megállapítja, hogy a tervezett módosításhoz kapcsolódóan környezetvédelmi, természetvédelmi és hulladékgazdálkodási szempontból környezeti vizsgálat lefolytatása nem indokolt*.

1. **természet- és tájvédelemre kiterjedően**

**Duna-Dráva Nemzeti Park Igazgatóság** - /2023.

*Véleményt nem küldött.*

1. **környezet- és település-egészségügyre kiterjedően**

**Tolna Vármegyei Kormányhivatal Népegészségügyi Főosztály Közegészségügyi és Járványügyi Osztály** - TOR/71/00277-2/2023.

*Megállapítja, hogy népegészségügyi szempontból a tervezett módosításhoz környezeti értékelés elkészítése nem indokolt.*

1. **a felszíni és a felszín alatti vizek minőségi és mennyiségi védelmére kiterjedően**

**Fejér Vármegyei Katasztrófavédelmi Igazgatóság Katasztrófavédelmi Hatósági Osztály**

*Véleményt nem küldött.*

1. **helyi környezet- és természetvédelemre kiterjedően**

**Bátaszéki Közös Önkormányzati Hivatal Jegyzője** - I/1175-.../2023.

*A Települési Környezeti Értékelés elkészítését és a környezeti vizsgálat lefolytatását nem tartja szükségesnek.*

1. **az épített környezet védelmére kiterjedően**

**Tolna Vármegyei Kormányhivatal Állami Főépítészi Iroda** - TOB/2/00138-2/2023.

*Megállapítja, hogy a környezeti vizsgálat lefolytatása nem indokolt, környezeti értékelés elkészítését nem tartja szükségesnek.*

1. **erdővédelemre kiterjedően**

**Baranya Vármegyei Kormányhivatal Agrárügyi Főosztály Erdészeti és Földművelésügyi Osztály** - BA/52/08438-2/2023.

*Környezeti értékelés készítését nem tartja szükségesnek.*

1. **talajvédelemre kiterjedően**

**Tolna Vármegyei Kormányhivatal Agrárügyi Főosztály Növény- és Talajvédelmi Osztály** - TOF/53/00670-2/2023.

*Megállapítja, hogy környezeti értékelés készítése, környezeti vizsgálat lefolytatása nem indokolt.*

1. **a termőföld mennyiségi védelmére kiterjedően**

**Tolna Vármegyei Kormányhivatal Földhivatali Főosztály Földforgalmi Osztály** - 17557-2/2023.

*Tájékoztatja az Önkormányzatot, hogy a Tolna Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály rendelkezik hatáskörrel és illetékességgel. Felhívja a figyelmet, hogy az ágazati jogszabályok rendelkezéseit figyelembe kell venni a Tervmódosítás során.*

1. **földtani és ásványvagyon védelemre kiterjedően**

**Szabályozott Tevékenységek Felügyeleti Hatósága Bányászati és Gázipari Főosztály Pécsi Bányafelügyeleti Osztály** - SZTFH-BANYASZ/14191-2/2023.

*Megállapítja, hogy környezeti vizsgálat készítése nem szükséges.*

1. **a természetes gyógytényezők, gyógyhelyek természeti adottságainak védelmére kiterjedően**

**Budapest Főváros Kormányhivatala Népegészségügyi Főosztály Közegészségügyi Osztály 1.** - BP/FNEF/06229-2/2023.

*Megállapítja, hogy természetes gyógytényező érintettsége nem áll fenn, ezért jelen esetben véleményezési lehetőséggel nem rendelkezik.*

1. **kulturális örökség (műemlékvédelem, régészet) védelmére kiterjedően**

**Budapest Főváros Kormányhivatala Építésügyi és Örökségvédelmi Főosztály Örökségvédelmi Osztály**

*Véleményt nem küldött.*

1. **kémiai biztonságra kiterjedően**

**Nemzeti Népegészségügyi Központ** - 51535-2/2023/KBKHF.

*A környezeti vizsgálat elvégzését nem tartja szükségesnek.*

1. **súlyos ipari balesetek megelőzésére kiterjedően**

**Tolna Vármegyei Katasztrófavédelmi Igazgatóság** - 367000/1232-1/2023.

*Megállapítja, hogy érintettség a Tolna Vármegyei Katasztrófavédelmi Igazgatóság tekintetében nem áll fenn.*



Bátaszék, 2023. november 14.

Az összefoglalót készítette: Béres István

 főépítész